Muudatus nr 1
16.07.2025 sõlmitud 
üürilepingu nr KPJ-4/2024-202 juurde

KOKKULEPE ÜÜRILEPINGU MUUTMISEKS

Riigi Kinnisvara Aktsiaselts, registrikood 10788733, asukoht Tartu mnt 85, Tallinn 10115 (edaspidi nimetatud üürileandja), mida esindab volikirja alusel haldusteenuste direktor Priit Valk
ja 
Rahandusministeerium, registrikood 70000272, asukoht Suur-Ameerika tn 1, Tallinn 10122 (edaspidi nimetatud üürnik), mida esindab kantsler Merike Saks,

edaspidi eraldi või ühiselt nimetatud pool või pooled,

võttes arvesse, et

(i) poolte vahel on 16.07.2025 sõlmitud üürileping nr KPJ-4/2024-202 (edaspidi nimetatud leping), mille kohaselt on üürnikul õigus kasutada Võrus Jüri tn 18 asuvat üüripinda;
(ii) pooled on kokku leppinud muuta lepingu lõppemise tähtaega ning kokku leppida üüri- ja kõrvalteenuste tasudes alates 01.01.2027,

lepivad kokku alljärgnevas (edaspidi nimetatud kokkulepe):

1. Muuta lepingu eritingimuste punkti 9 alapunkti 9.2 ning lugeda see alates 01.01.2027 õigeks alljärgnevas sõnastuses:

„9.2.	Leping lõpeb üürniku poolt uuele üüripinnale (asukohaga Jüri tn 12, Võru) kolimisest arvates või hiljemalt 31.03.2027.“.

2. Muuta lepingu lisa nr 3 „Üür ja kõrvalteenuste tasu“ ja asendada see alates 01.01.2027 käesoleva kokkuleppe lisaga nr 1. 

3. Jätta ülejäänud lepingu tingimused muutmata.

4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.

5. Kokkulepe jõustub viimase digiallkirja andmise kuupäevast.

6. Kokkulepe allkirjastatakse digitaalselt.

Kokkuleppele lisatud lepingu lisa: 	
1. Lepingu lisa nr 3 - Üür ja kõrvalteenuste tasu


(allkirjastatud digitaalselt)			(allkirjastatud digitaalselt)

Priit Valk					Merike Saks
haldusteenuste direktor				kantsler
Riigi Kinnisvara Aktsiaselts			Rahandusministeerium
